Jelaskan Sejarah dari Sekolah Menengah Kebangsaan Senaling dalam bahasa melayu

SMK Senaling ditubuhkan secara rasmi pada hujung tahun 2003 dan siap pembinaannya pada tahun 2004. Penubuhan SMK Senaling bertujuan untuk menampung jumlah kepadatan pelajar di sekolah berjiran. Kumpulan pelajar yang pertama pada tahun 2004 ketika itu menumpang di blok Tuanku Munawir SMK Tuanku Muhammad, Kuala Pilah selama setahun. Pada penghujung tahun 2004 sekolah ini telah berpindah secara rasmi ke bangunan baru yang terletak di pinggir pekan Senaling yang juga bersebelahan dengan SK Senaling. Pengetua sekolah yang pertama ialah Puan Hajah Radiah bt. Jonet. Pada awal penubuhanya, sekolah ini hanya mempunyai 1 kelas tingkatan 4, 1 kelas tingkatan 2 dan 3 kelas tingkatan 1.

Pada 2022, satu kemelut berlaku apabila satu kain rentang digantung di kawasan sekolah dengan tulisan protes agar pihak pentadbiran sekolah dipecat menjadi tular. Berdasarkan kain rentang itu, pihak pentadbir didakwa mentadbir secara melampau-lampau hingga memberi tekanan emosi terhadap para guru, termasuk tulisan selaran seperti "pengetua mental." Sementara itu, pihak sekolah menyelar tindakan itu sebagai suatu fitnah, dan membuat laporan polis serta menerbitkan ancaman tindakan mahkamah.